
1.  Formål
Retningslinjen skal sikre at varme arbeider utført av eksterne firma i eller på NTNUs eiendom utføres på en forsvarlig måte.

2.  Omfang
Retningslinjen gjelder for enheter som engasjerer eksterne firma til å utføre varme arbeider i eller på NTNUs eiendom.

3.  Ansvar og myndighet
Linjeleder eller den som linjeleder bemyndiger kan engasjere eksterne firma til å utføre varme arbeider i eller på NTNUs eiendom. Linjeleder eller den som linjeleder bemyndiger regnes som oppdragsgiver og skal gi det eksterne firmaet tillatelse til å utføre varme arbeider etter at arbeidsinstruksen er gjennomgått og oppfylt. Der oppdragsgiver ikke innehar tilstrekkelig kompetanse, kan Teknisk avdeling ved brannvernleder stå som oppdragsgiver.

4.  Beskrivelse
Retningslinjen består av et felt for beskrivelse av oppdraget, en arbeidsinstruks og et felt for arbeidstillatelse.

5.  Definisjoner
Varme arbeider: installasjons-, monterings-, reparasjons- og vedlikeholdsarbeider hvor det benyttes åpen ild, oppvarming, sveise-, skjære- og slipeutstyr.

6.  Dokumentreferanser
Arbeidstilsynets forskrift om sveising, termisk skjæring, termisk sprøyting, kullbuemeisling, lodding og sliping (varmt arbeid) (best.nr. 551) og veiledning om sveising, termisk skjæring, termisk sprøyting, kullbuemeisling, lodding og sliping (varmt arbeid) (best.nr. 560)

7.  Distribusjon
Kommentarer:

Ta kontakt med Teknisk avdeling ved brannvernleder ved evt. spørsmål.

Telefon brannvesen nr. 110

	Arbeidets art:



	Arbeidssted/bygning:


	Etasje:
	Rom:

	Dato:


	Arbeidet begynner kl.:
	Arbeidet avsluttes kl.:

	Utkobling av brannmeldere nr.:                                                                                           

Brannmeldere innkoblet: JA / NEI



	Oppdragsgiver:
	Utførende firma/person:




ARBEIDSINSTRUKS

1. Den som utfører arbeidet skal ha sertifikat for utførelse av varme arbeider.

2. Varme arbeider utenom faste arbeidsplasser i verksteder eller utendørs der varme kan nå brennbare materialer, skal ikke igangsettes før den som utfører arbeidet nøye har vurdert brannfaren og foretatt de nødvendige sikringstiltak.

3. Arbeidsstedet og de nærmeste omgivelser skal være rengjort for støv og avfall.

4. Brennbart materiale i nærheten av arbeidsstedet skal fjernes eller beskyttes med ikke brennbare materialer, våte filler eller presenninger.

5. Ved varme arbeider på bygningsdeler eller røranlegg skal nærliggende bjelkelag og vegger av brennbart materiale være tilstrekkelig beskyttet.

6. Alle sprekker, åpninger og kabelgjennomføringer i gulv, vegger og tak som kan nåes med varme skal være forsvarlig tettet med våte filler, steinull e.l.

7. Det skal forefinnes slokkeutstyr av hensiktsmessig type i umiddelbar nærhet av arbeidsstedet.

8. Ved buesveising skal det kontrolleres at arbeidsstykket er jordet på forskriftsmessig måte og at kablene gjøres spenningsløse ved arbeidstidens slutt.

9. Arbeidsutstyret skal være i orden og riktig plassert. Spesielt skal en påse at acetylenflasker er beskyttet mot varme fra sollys, varmeledninger, sveise- eller skjærebrenner eller lignende. Hansker og ventilnøkler skal alltid være lett tilgjengelig.

10. Hvis arbeidet er av en slik art at brannvakt er påkrevet, må arbeidet ikke igangsettes før brannvakt er tilstede.

11. Den som utfører arbeidet må aldri forlate arbeidsstedet før han har forvisset seg om at alle gnister eller glør er slukket.

12. Det skal utstedes særskilt tillatelse fra brannvernleder/brannvesen ved varme arbeider i eksplosjonsfarlige rom.

13. Arbeidstillatelsen skal på forespørsel vises frem på arbeidsstedet.

14. Oppdragsgiver skal ta kopi av arbeidstillatelsen.

	Instruksen er gjennomgått og oppfylt - utførende:

Dato:


	Tillatelse er gitt - oppdragsgiver:

Dato:

